04/04/2012 | Administración LocalMunicipal
Mugardos
Imposibilidade de practicar a notificación a Gestiones Constructivas del Noroeste, SL

Sendo devolta polo servizo de correos a notificación practicada a Gestiones Constructivas del Noroeste S. L. no último enderezo social coñecido, polo presente notifícaselle, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, a Resolución da Alcaldía núm.914/2011, de data 04.11.2011, que a continuación se transcribe: “RESOLUCIÓN DA ALCALDÍA Nº 914/2011.- Atendido o informe da arquitecta municipal, de data 21 de marzo de 2011, en relación coa solicitude de licenza de 1ª utilización de edificio de 36 vivendas na Rúa Xesteira Nº 27 – Rúa Santa Lucía Nº 2, (N. R. E.563/04.02.2010), para a que se concedeu licenza de obras número 158/2006, por acordo da Xunta de Goberno Local celebrada o día 19.01.2007, e concedido permiso para o inicio das obras pola Xunta de Goberno Local celebrada o 15.01.2009, a D. AMRIK CANAL ANTI en representación de GESTIONES CONSTRUCTIVAS DEL NOROESTE S. L., e do que resulta acreditado que a licenza de 1ª ocupación non pode ser concedida polos seguintes motivos que constan no devantiso informe da arquitecta municipal, e que se dán aquí por reproducidos: -Deben atoparse completas as obras de urbanización recollidas na licenza de obras (Exp.158/06). -No garaxe, as medidas contra incendios atópanse incompletas ou non son correctas, entre outras, faltan manillas nas portas, carteis na sinalización de emerxencia, areeiros e detectouse unha pechadura nunha saída de recinto; igualmente debe sinalizarse a praza de aparcamento destinada a persoas con mobilidade reducida. É de aplicación a NBE CPI-96. -Non están colocados os buzóns nin a rotulación do edificio e das vivendas. É de aplicación Lei 38/1999 de Ordenación da Edificación, modificada polo Art.82 da Lei 24/2001: “Artículo 82. modificación de la Ley 38/1999, de 5 de noviembre, de Ordenación de la Edificación. Instalaciones para la entrega de envíos postales. Se agrega una nueva circunstancia, la 4, a la letra a) del apartado 1 del artículo 3 de la Ley 38/1999, de Ordenación de la Edificación, con la siguiente redacción: a.4. Facilitación para el acceso de los servicios postales, mediante la dotación de las instalaciones apropiadas para la entrega de los envíos postales, según lo dispuesto en su normativa específica.” A normativa específica é o RD 1829/1999, de 3 de decembro, Regulamento polo que se regula a prestación de servizos postais. -Nos portais existen escaleiras a cuartos de instalacións que non se corresponden coa documentación final de obra entregada. Estas escaleiras están no mesmo núcleo das que dan acceso ás vivendas, sen solución de continuidade. O descanso destas escaleiras ten un largo inferior a 1 m. É de aplicación a sección 5ª, relativa a accesos ás vivendas, escaleiras e ascensores, do Anexo do Decreto 311/1992 de Supresión da cédula de habitabilidade. -Nos portais, o primeiro treito da escaleira ás vivendas non acada 1 m de largo. É de aplicación a sección 5ª, relativa a accesos ás vivendas, escaleiras e ascensores, do Anexo do Decreto 311/1992 de Supresión da cédula de habitabilidade. -No Anexo de habitabilidade, na documentación final de obra entregada, constan alturas de 2,50 m nas vivendas baixo cuberta, tanto nas referenciadas ás alturas fixadas na Norma como no Proxecto. En vivendas baixo cuberta é de aplicación o punto 2.9, relativo a pezas abufardadas, do Anexo do Decreto 311/1992 de Supresión da cédula de habitabilidade. Tendo en conta o anterior, así como a proposta de resolución feita polo concelleiro de urbanismo, industria e medio ambiente, de data 04.11.2011, e tendo en conta, así mesmo, o informe desfavorable da comisión informativa de urbanismo e industria de data 06.04.2011. Tendo en conta que concedido o trámite de audiencia ao interesado, por este non se ten formulado alegación ou reclamación ningunha. Pola presente RESOLVO: 1º.- Denegar a licenza de 1ª utilización solicitada por D. AMRIK CANAL ANTI en representación de GESTIONES CONSTRUCTIVAS DEL NOROESTE S. L., (N. R. E.563/04.02.2010), correspondente á licenza de obras nº 158/2006, aprobada pola Xunta de Goberno Local en data 19.01.2007, e concedido permiso para o inicio das obras pola Xunta de Goberno Local en data 15.01.2009, para construción de conxunto edificatorio en Rúa Xesteira, referencia catastral: 0824014NJ6102S, polos motivos arriba expostos.2º.- Notifíquese este acordo ao interesado cos recursos procedentes.” RECURSOS: Contra o presente acordo, definitivo en via administrativa, poderá vde. interpoñer potestativamente o recurso de reposición ante o mesmo órgano que o dictou no prazo dun mes, contado a partir do día seguinte ó da notificación, según establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro). Se interpón o recurso de reposición non poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende O día seguinte ó de aquel no que se produza o acto presunto. Non obstante, poderá impugnar directamente o acto que se lle notifica ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderá vde. interpoñer recurso contencioso-administrativo, no prazo de dous meses contados dende o día seguinte ó da presente notificación, ante o Xulgado do Contencioso Administrativo de Ferrol. Asimesmo, poderá Vde. interpoñer calquera outro recurso que estime pertinente. Mugardos, 26 de marzo de 2012 O ALCALDE, Asdo) XOSÉ FERNÁNDEZ BARCIA